وھد واتر نہ کنت
 زاھدہ رئیس راجی
 وھدے وھد دست ات، وھد ء پجار کنائینوکیں کارست گوں دل ستک ءَ دم پہ ساھت ءَ ھمراہ اتنت بلے پہ ھمایاں کہ وھد نگبھت ات چہ بگبھتی ءَ دل ءِ کور ءُ چم اش بند اتنت نزانت اش کہ وھد اُشتگ نہ زانت ءُ شرّیں وھد ءِ کنزگ پہ ھر آدم ءَ شر نہ انت۔ نوں کہ وھد ءَ وت ءَ چہ اَست ءَ درکنان گوست ءِ امبازاں دور داتگ دل ستکیں کارستاں ھم وتی راہ گپت ءُ ھما راہ ءَ شُت انت کہ کسے واتر نہ کنت۔ بلے بگبھتیں مساپرانی نوں چم پچ انت بلے راہ اش پہکا گار انت۔
 منزل ءِ پریات ھم چہ دیریں راہ ءَ گوش ءَ گُرچگ ءَ انت بلے زالمیں وھد ءَ نوں وت ءَ پہکا بے میار کُتگ ، نے وت پہ ھمراھی ءَ رازیگ انت ءُ نئیکہ دوزواھیں گوات ءِ ھمراہ دَیگ ءَ۔